open-index/open-wikipedia-markdown huggingface dataset:
Малтер

мини
**Малтер** е леплив градежен материјал кој се користи за да се врзат градежни блокови и да ги пополни празнините меѓу нив. Блоковите може да се камења, тули и др. Малтерот се зацврстува непосредно по поставувањето, што резултира со ригидна структура. Современ малтер е обично направен од мешавина на песок, материјал за врзување како цемент или вар и вода. Малтер исто така може да се користи за да се поправи или соѕида во ѕидарство кога оригиналниот малтер е упропастен.

## Наводи

Категорија:Ѕидање
Категорија:Бетон
Категорија:Цемент
Муле

**Муле** се добива со вкрстување мажјак магаре и женка коњ (кобила). Мулињата се посигурни во нозете и поинтелегентни од коњите, но не можат да се размножуваат — тие се стерилни.

## Мулето како тема во уметноста и во популарната култура
* „Муле“ (англиски: *Mule*) — песна на британската хард рок-група Дип Парпл (*Deep Purple*) од 1971 година.
* „Две калуѓерки и товарно муле“ (англиски: *Two Nuns And a Pack Mule*) — албум на американската рок-група Рејпмен (*Rapeman*)“ од 1988 година.
* „Мулето на Муриел (моето име е)“ (англиски: *Muriel Mule (my name is)*) - песна на македонската група Фолтин од 2003 година.
* „Муле“ (*Mule*) — американска рок-група.
* „Две мулиња за сестра Сара“ (*Two Mules for Sister Sara*) — американски филм од 1970 година, во режија на Дон Сигел.

## Наводи

## Поврзано
* Коњ
* Магаре
* Маска

Категорија:Добиток
Категорија:Коњи
Категорија:Вкрстени животни
Грб на Мјанмар

**Грбот на [[Мјанмар]]** е официјалниот грб на државата кој се користи на секое државно ниво. Денешниот мјанмарски грб е усвоен во 2008 година, што е всушност модификација на претходниот мјанмарски грб.

## Опис

Грбот на Мјанмар е составен од два митски лава наречени шинтеи кои еден спроти друг, но свртени со грбовите. Лавовите се држачи на централниот мотив на грвот, односно венец од две маслинови гранчиња каде во средината се наоѓа картата на Мјанмар. Лавовите и централниот мотив се поставени на лента со мјанмарски натпис „Унија Мјанмар“. Над лавовите се наоѓа традиционален цветен орнамент и на врвот се наоѓа петокрака. Сите елементи се во златна боја поставени на црвена основа. 

## Поранешни грбови

File:WikiProject Myanmar peacock.svg|Поранешен симбол на Мјанмар, особено за време на колонијалниот период.
File:State_seal_of_Burma_(1948-1974).jpg|Грб на Мјанмар (1948-1974).
Image:State_seal_of_Burma_(1974-2008).svg|Грб на Мјанмар (1974-1989).
File:State seal of Myanmar (1989–2008).png|Грб на Мjанмар (1989-2010)


## Наводи

## Поврзано
* Знаме на Мјанмар
* Мјанмар

Грб
Мјанмар
Грб на Кувајт

thumb|Грб на Кувајт

**Грбот на [[Кувајт]]** е официјалниот грб на државата кој бил усвоен во 1962 година. Грбот се состои од штит со знамето на Кувајт со сокол со расширени крилја. Соколот држи диск кој има приказ на брод кој плови со целосното име на државата над него на арапски јазик. 

Пловењето е симбол на поморската традиција на државата и се наоѓа на грбот на Катар. Соколот е симбол на Бану Квараиш и се наоѓа на многу арапски грбови.

## Наводи

## Поврзано
* Знаме на Кувајт
* Кувајт

Грб
Кувајт
Неофицијален грб на Турција

Турција нема официјален грб или национален амблем. **Неофицијалниот грб** на државата кој се користи на документите и на пасошите е полумесечината и ѕвездата од знамето на Турција во овална и округла форма.

Министертвото за надворешни работи користи овален грб со нагоре свртена полумесечина и ѕвезда, сличен на грбот и знамето на Отоманското Царство. Полумесечината и ѕвездата се во златна боја.

## Поврзано
* Знаме на Турција
* Грб на Отоманско Царство
* Знаме на Отоманско Царство
* Грб на претседателот на Турција

## Наводи

Грб
Турција
Турција
Грб на Сирија

мини|220x220пкс|Грб на Сирија
**Грбот на [[Сирија]]** — официјалниот грб на државата. Грбот се состои од сокол Бену Курејш кој држи штит со националното знаме во вертикална форма и натпис „Сириска Арапска Република“ (на арапски الجمهورية العربية السورية). 

## Историски грбови



File:Coat of arms of the Federation of Arab Republics (1972–1977).svg|Грб од 1972
File:Coat of arms of the United Arab Republic (1958–1971).svg|Грб од 1958-1961
File:Emblem of Syria (1945–1958).svg|Грб пред 1958.



## Поврзано
* Знаме на Сирија
* Сирија

## Наводи

Категорија:Национални симболи на Сирија
Сирија
Грб на Катар

**Грбот на [[Катар]]** е официјалниот грб на државата. Грбот се состои од две прекрстени сабји во жолт круг. Помеѓу сабјите има брод кој плови во сини и бели бранови покрај остров со две палми. Кругот е опколен со друг круг поделен на два хоризонтални дела, каде на белиот дел е напишано името на државата на арапски јазик.  Овој грб бил усвоен во 1976 година. Елементите на грбот се присутни и во други арапски грбови.

## Наводи

## Поврзано
* Знаме на Катар
* Катар

## Надворешни врски
* Амбасада на Катар во Вашингтон 
* FOTW - Катар

Категорија:Национални симболи на Катар
Катар
Опсада на Цариград (813)

:*За другите опсади на градот видете [[Опсада на Цариград]] *

**Опсадата на Цариград** од 813 година е обид на бугарскиот хан Крум да го зазеде градот од страна на Византија.

## Заднина

Во јули 811 година, Бугарската држава ѝ нанела пораз на Византија во Битката кај Плиска, каде го заробил и убил императорот Никифор I. Веќе во следната година, ханот организирал воен поход кон Тракија, каде биле заземени поголем број на тврдини и места.

## Опсада
 
Во текот на 812 година, бугарскиот хан ги испратил своите емисари во Цариград за да побарат од византискиот цар Михаил I Рангаве склучување на мир. Тој го одбил тој договор. По ова, бугарите го презеле Месемврија. Во 813 година за нов цар на Византија бил избран Лав V Ерменски, а по само една недела, хан Крум и бугарската војска била пред ѕидините на градот. Помеѓу двата императори била договорена средба за склучување на мир. Но набргу ханот дознал дека средбата е само една обична замка па заседанието го напуштил.

На враќање, бугарската армија ги опустошила Источна Тракија и го презел денешниот град Едрене. Тој решил по ова да тргне повторно кон Цариград со околу 30.000 души, но во текот на подготовките ханот починал.

## Поврзано
* Византиско-бугарски војни
* Цариград
* Опсада на Цариград (860)

## Надворешни врски

* Границите на Бугарија во времето на хан Крум 
* Scriptor Incertus — About the Emperor Nikephoros and how he left his bones in Bulgaria

Категорија:Судири во 9 век
Цариград 813
Цариград 813
0813
Категорија:813
Категорија:Бугарија во 9 век
Категорија:Византија во 9 век
Прва руска опсада на Цариград (860)

:*За другите опсади на градот видете [[Опсада на Цариград]] *

**Руско-византиската војна** од 860 година е голема воена експедиција од страна на Русите кон обидот да завладеат со Цариград, Западна Европа и Византија во 860 година. Конечниот исход на овој поход не е целосно јасен и познат. Тоа што е познато е дека Византија била во голема војна со арапскиот калифат, а престолнината Цариград не била подготвена за војна против новиот непријател. Сепак, познато е дека градот бил преземан, пљачкосан а по тоа руската војска се повлекла од градот. Ова повлекување на рускиот хаганат е дебата на голем број на историчари до ден денеска. Според христијанското верување, градот бил ослободен по јавувањето на Пресвета Богородица.

Византија можеби за првпат со Русија стапила во контакт во 839 година. Нападот на Русија за Византија била примена со големо неочекувано дејство.

## Поврзано

* Византиско-руски војни
* Цариград
* Опсада на Цариград (941)

## Наводи

## Литература

* Iohannes Diaconus. *Chronicon*. Rome: Monticolo, Cronache veneziane antichissime
* Leo Grammaticus. *Corpus Scriptorum Historiae Byzantinae*. Bonn, 1842.
* Logan, Donald F. *The Vikings in History*, 2nd ed. Routledge, 1992. ISBN 0-415-08396-6
* Nicolai I. *Papae epistolae*. Ed. in: Monumenta Germaniae Hictorica. Epistolae VI. (Karolini eavi IV). Berlin, 1925
* Symeon Logothetes. *Chronicon*. Bonn, 1838.
* Theodose de Melitene. *Chronographia*. Munich, 1859.
* Harris, Jonathan, *Constantinople: Capital of Byzantium*. Hambledon/Continuum, London, 2007. ISBN 978 1847251794 
* Turnbull, Stephen . *[http://www.ospreypublishing.com/title_detail.php/title=S759X~ser=FOR The Walls of Constantinople, AD 324–1453]*, Osprey Publishing, ISBN 1-84176-759-X
* Tvorogov, Oleg. "Skol'ko raz khodili na Konstantinopol Askold i Dir?" *Slavyanovedeniya*, 1992. **2**
* Vasiliev, Alexander. *The Russian Attack on Constantinople in 860*. Cambridge Mass., 1925
* Uspensky, Fyodor. *The History of the Byzantine Empire*, vol. 2. Moscow: Mysl, 1997
* Zuckerman, Constantine. 

## Надворешни врски

* Opera Omnia of Leo Grammaticus by Migne Patrologia Graeca with analytical indexes

Категорија:Судири во 9 век
Цариград 860
Цариград 860
860
0860
Категорија:860
Категорија:Византија во 9 век
Опсада на Цариград (941)

:*За другите опсади на градот видете [[Опсада на Цариград]] *

**Руско-византиската војна** од 941 година е воена експедиција од страна на Киевска Русија кон обидот да завладеат со Цариград. Походот се случил во времето на Игор I Киевски. Походот дополнително бил поддржан од страна на Хазарите, главно поради прогонот на Евреите од страна на византискиот цар Роман I Лакапин.

Во текот на мај 941 година, на северниот брег од Мала Азија пристигнала руската армија. Претходно, Киевска Русија била добро информирана за учеството на византиската флота во војната против Арапскиот калифат во Средоземјето, а додека најголемиот дел од императорската армија била стационирана на источниот брег.

Сепак, руската армија доживеала пораз, главно поради насилното оружје на Византија, т.н. течен оган. Голем број на Руси биле заробени или убиени. На тој начин, Византија успеала да го отфрли нападот на Киевска Рус, но не и да го сперечи грабежот на паганите во градот Цариград. 
 
Во септември истата година, двајца водечки генерали на Византија, Џон Коркуас и Бардас Фокас се упатиле кон главниот град. Веднаш по ова, руските сили се насочиле кон Тракија, каде биле поразени од страна на водачот *Тефан*. Скоро сите руски флоти биле уништени или заробени, а само неколку успеале да побегнат кон Крим. Царот Игор I Киевски исто така успеал да побегне но бил убиен во борбта со Арапите.

## Поврзано

* Византиско-бугарски војни
* Цариград
* Опсада на Цариград (860)

## Наводи

## Наводи
* 
* 
* 
* 
* 
* 
* 
* 
* 

Категорија:941
Категорија:Судири во 10 век
941
Категорија:Битки на Викинзите
0941
Категорија:Византија во 10 век
Национален парк Артуров Превој

thumb|200px|Селото Артуров Превој
[thumb|200px|[Планинско лутиче (*Ranunculus lyallii*) во паркот]]
thumb|200px|Поглед на Артуровиот Превој од планината Аваланш Пик
**Национален парк Артуров Превој ** () — национален парк кој наоѓа на Јужниот Остров на Нов Зеланд.

Основан е во 1929 како прв национален парк на Јужниот Остров и трет во земјата. Низ него поминува автопатот State Highway 73, кој минува низ селото Артуров Превој (Артур Пас) и продолжува преку истоимениот планински превој на Јужните Алпи на надморска височина од 920&nbsp;м. Паркот е под управа на Службата за заштита на природата која во селото Артуров Превој има депо, управни канцеларии и посетителски центар.

## Географија
Паркот е мошне карактеристично поделен со главната делница на Јужниот Остров. Источната страна е посува и е покриена со букова шума и широки речни корита, додека пак западната страна е прекриена со густи дождовни жуми. Географијата во најголема мера е производ на древните ледници, образувајќи рамни долини со облик на буквата U. По средината се протега висок планински венец со големи планини со снежни врвови одронети падини.

Паркот ги содржи следниве географски обележја:

* Дел од главната делница на Јужниот Остров, вклучувајќи ги следниве превои — Харман, Ваимакарири, самиот Артуровиот, Козјиот (на правецот Минга-Десепшон), Тарахуна, Ворзли, Минчин и Харпер.
* Врутокот на реката Ваимакарири, со нејзините водопади во непосредна близина.
* Многубројни притоки на реката Ваимакарири, меѓу кои и Били, Пултер, Ходон, Белата, Гаврановата и Анти Гаврановата Река.
* Многубројни притоки на реката Тарамакау, како Отира, Десепшон и Отехаке.
* Мерчисоновата Планина, која со 2400 м  е највисока во паркот.

## Рекреација
Паркот е популарен за планинарство, скијање и алпинизам.

Најпопуларни планинарски патеки се:

* Минга-Десепшон (по која се одржува трка  „од крајбрежје до крајбрежје“)
* Аваланш Пик
* Ходон-Едвардс

## Безбедност
Паркот се смета за многу тежок и опасен за планинарење, и во многу случаи бара големо планинарско искуство и опширни познавања од овој слабо населен крај.

Локалните временски услови и прогноза можат да се проверат тука .

## Наводи

## Надворешни врски
* За националниот парк Артуров Превој — Служба за заштита на природата на Нов Зеланд 
* Softrock  - мошне корисна страница во сопственост на локален мештанин 
* Спасувачка служба и итна помош на Артуровиот Превој  

Артуров Превој
Категорија:Западно Крајбрежје (Нов Зеланд)
Категорија:Кантербери (регион)
Опсада на Цариград (1203)

:*За другите опсади на градот видете [[Опсада на Цариград]] *

**Опсадата на Цариград од [[1203]] година** — неуспешен обид за освојување на престолнината на Византија од страна на Крстоносците.

## Опсада

За да можат крстоносците со сила да го освојат Цариград, најпрвин тие морале да го поминат Босфорот. Со околу 200 бродови, коњаници и транспортни возила крстоносците своите позиции ги приближиле кон своите цели, каде византискиот цар пак Алексиј III Ангел веќе ги имал распоредено своите сили по должината на брегот, северно од денешната населба Галата. По нападот на крстоносците, византијците побегнале кон југ, а кулата Галата била освоена од крстоносците оневозможувајќи го преминот кон Златниот Рог. Додека крстоносците се сконцентрирале главно околу кулата, со контра напад Византија успеала да им нанесе загуби. Но кога дошла пообемна крстоносна војска, кулата била повторно освоена. По освојувањето на кулата, преку Златниот Рог започнале да навлегуваат венецијанските бродови во градот. На 11 јули, крстоносците своите позиции ги насочиле наспроти ѕидините на Влахерна, во северозападниот дел на градот. Опсадата на градот ја започнале на 17 јули пред ѕидините на градот, додека пак венецијанската флота ги нападнала позициите на Византија преку Златниот Рог. Во текот на оваа битка биле опожарени околу 120 хектари земја. 
 
Алексиј III Ангел конечно тргнал во офанзива која била предводена преку портата Свети Роман. Неговата армија, која броила околу 8.500 војска се соочила со крстоносната која била околу 3.500 но сепак нападот не успеал и неговата војска се повлекла во градот. Можеби главно поради овој неуспех, во градот настанал голем пустош и пожар каде околу 20.000 луѓе останале без своите домови.

Царот знаел дека градот нема да може да го одбрани, па така успеал да побегне со голема количина на злато, некои скапоценети камења и слично. По ова, од затвор бил ослободен Исак Ангел и бил вратен на престолот, додека пак сопругата на Алексиј затворена а целиот нејзин имот конфискуван. Така, на 1 август за цар на Византија бил избран неговиот син Алексиј IV Ангел. По неколкудневните преговори, главната цел на крстоносците била да Византија отплати голема количина на злато. Сепак, бил постигнат договор нападот да се одложи за шест месеци, по кое градот бил освоен.

## Поврзано
* Опсада на Цариград (1204)
* Опсада на Цариград (1235)

## Наводи

## Надворешни врски
* ''The Latin Occupation in the Greek Lands - The Latin Empire'', from the Foundation of the Hellenic World 

1203
К 1203
Категорија:Византија во 13 век
Категорија:Судири во 1203 година
Категорија:Крстоносните војни во 13 век
Грб на Бангладеш

right|225px|Грб на Бангладеш.

**Националниот грб на [[Бангладеш]]** е официјален грб во државата кој бил усвоен набрзо по независноста на републиката. 
Грбот е составен од приказ на воден лилјан кој е опколен од оризов венец. Над лилјанот се наоѓаат четири ѕвезди и три поврзани листа. Водниот лилјан е национален симбол или национално цвеќе на државата и ги претставува многуте реки во Бангладеш. Оризот ја симболизира храната и земјоделството во државата. Четирите ѕвезди ги претставуваат: национализам, секуларност, социјализам и демократија. Врз овие се заснова уставот од 1972 година.

## Наводи

Бангладеш
Категорија:Национални симболи на Бангладеш
Грб на Оман

right|200px|Грб на Оман

**Грбот на [[Оман]]** е официјален грб во државата. Грбот се состои од анџар во канија на две прекрстени сабји. Ова е традиционален симбол на Оман. Тој се наоѓа на различни омански знамиња и на парите на Оман.

## Наводи

Оман
Категорија:Национални симболи на Оман
Грб на Јемен

frame|right|Грб на Јемен

**Грбот на [[Јемен]]** е официјалниот грб на државата. Грбот е составен од златен орел со натпис под нозете. На натписот се наоѓа името на државата на арапски јазик, додека на градите на орелот има штит на кој е претставено кафе и Мариб Дам и под него бранови. Под крилјата се наоѓа знамето на Јемен на јарболи. Северен Јемен користел сличен грб на овој, додека Јужен Јемен имал поразличен.



File:Coat_of_arms_of_South_Yemen_(1967-1970).svg‎|Грб на Јужен Јемен 1967-1970 
File:Coat_of_arms_of_South_Yemen_(1970-1990).svg‎|Грб на Јужен Јемен 1970-1990 



## Наводи

Јемен
Категорија:Национални симболи на Јемен
Стараја Руса

**Стараја Руса** (на руски: *Ста́рая Ру́сса*) — староруски град во северозападниот дел на Русија. Се наоѓа во Новгородската област и е трет по големина во областа.
 
Градот е административен центар на истоимениор реон и градска општина, има 33&nbsp;335 жители (2008). Сместен е на вливот на реката Порусja во реката Полист, на 99&nbsp;км јужно од Велики Новгород. Познат е по своите лековити бањи, чија минерална вода се користела за лековити цели.

## Население

## Надворешни врски
* Официјално мрежно место  

Категорија:Градови во Русија
Категорија:Градови во Новгородската област
Категорија:Преименувани населени места во Русија
Опсада на Цариград (1235)

:*За другите опсади на градот видете [[Опсада на Цариград]] *

**Опсадата на Цариград** од 1235 година — неуспешен обид за преземање на престолнината на Латинското Царство од страна на Никејското Царство на чело со Јоан де Бриен и Бугарската империја на чело со Иван Асен II.

## Заднина

По смртта на Роберт де Куртене во 1228 година, негов наследник станал Јоан де Бриен. По поразот на Латинското Царство во Битката кај Клокотница. Во меѓу време, царот на Никеја, Јован III Дука Ватац склучил договор со Бугарија, кој договор во текот на 1235 година дошол до напаѓање и опсада на Цариград.

## Опсада

Во 1235 година, Анџело Санудо ја испратил својата морнарица за одбрана на Цариград, каде што царот Јоан де Бриен веќе се наоѓал под опсада од страна на Јован III Дука Ватац, царот на Никеја, и Иван Асен II од Бугарија. Заедничката опсада на сојузниците била неуспешна. Сојузниците од опсадата се повлекле во есента, бидејќи доаѓала зимата. Двата цареви се договориле  опсадата да биде продолжена во следната година, но тогаш бугарскиот цар одбил да испрати војници. По смртта на Јоан де Бриен во 1237 година, Бугарите го прекратиле договорот со Никеја, главно поради можноста Иван Асен II, да стане регент на Латинската империjа.

## По опсадата

Од 1247, Никејското Царство го опседнал градот. Во Битка на Пелагонија|Битката на Пелагонија во 1258 година, Латинското Царство доживеала пораз, со кое било означано пропаѓањето на империјата. Така во 1261 година градот Цариград бил заземен од страна на Никеја, а со тоа Латинското Царство пропаднала.

## Наводи

## Поврзано

* Опсада на Цариград (1260)
* Опсада на Цариград (1261)

## Надворешни врски

* ''The Latin Occupation in the Greek Lands - The Latin Empire'', from the Foundation of the Hellenic World 

1235
Категорија:Битки на Латинското Царство
Категорија:Опсади на Никејското Царство
Категорија:Битки на Второто Бугарско Царство
Категорија:Бугарија во 13 век
Категорија:Судири во 1235 година
К 1235
Девет (филм)

**Девет** () е американски драма мјузикл – филм од 2009 год. Филмот е режиран и продуциран од веќе докажаниот мајстор за спој на музика и филм Роб Маршал, кој веќе доби доста признанија а и Оскар за најдобар филм за својот претходен мјузикл Чикаго. Сценариото е од Мајкл Толкин и Ентони Мингела и е заснован на книгата на Артур Копит според која беше направен и мјузикл на Бродвеј во 1982, а со тоа доби и Tony награда за најдобар мјузикл на годината. Но генерално, овој филм е римејк на италијанскиот филм 8½, кој беше режиран од Федерико Фелини.

Филмот својата американска премиера ја имаше на 18 декември 2009, во Њујорк и Лос Анџелес, додека пак својата светска премиера ќе ја има на 25 декември 2009.

Во главните улоги се појавуваат глумците наградени со Оскар, Даниел Деј-Луис, Џуди Денч, Никол Кидман, Марион Котијар, Пенелопе Круз, Софија Лорен, глумицата номинарана за Оскар, Кејт Хадсон и добитничката на Греми Награди, Ферџи.

## Кратка содржина
Поминувајќи ги и педесеттите години од својот живот, филмскиот режисер Гидо Контини (Даниел Деј-Луис) е зафатен од средноживотната криза по што ја губи својата креативност и го носи кон различни комплицирани романтични врски. Обидувајќи се да го заврши својот последен филм, тој е присилен да биде опкружен во друштво на неколку жени од неговиот живот, вклучувајќи ја неговата жена, Луиза (Марион Котијар); неговата љубовница, Карла (Пенелопе Круз); неговата муза од филмот, Клаудија (Никол Кидман); неговиот советник и костимограф, Лили (Џуди Денч); Американската модна новинарка, Стефани (Кејт Хадсон); проститутка од неговата младост, Сараџина (Ферџи); и неговата мајка (Софија Лорен).

## Улоги
* Даниел Деј-Луис - Гидо Контини
* Марион Котијар - Луиза Контини
* Пенелопе Круз - Карла Албанесе
* Џуди Денч - Лили
* Софија Лорен - Мама
* Никол Кидман - Клаудија Џенсен
* Кејт Хадсон - Стефани Некрофурос
* Ферџи - Сараџина

## Белешки

## Надворешни врски
* Официјално мрежно место 
* Семрежна филмска база на податоци
* Бокс Офис Мојо

Категорија:Филмови од 2009 година
Категорија:Американски филмови
Категорија:Филмови со Марион Котијар
Категорија:Филмови со Пенелопе Круз
Категорија:Филмови со Софија Лорен
Категорија:Филмови со Џуди Денч
Категорија:Филмови со Никол Кидман
Категорија:Филмови со Кејт Хадсон
Категорија:Филмови на Роб Маршал
Категорија:Филмови на англиски јазик
Опсада на Цариград (1261)

:*За другите опсади на градот видете [[Опсада на Цариград]] *

**Опсадата на Цариград** од 1261 година претставува успешна воена операција со која градот бил преземан од страна на Михаил VIII Палеолог, а со тоа се ставило крај на Латинското Царство.

## Заднина
По преземањето на Цариград од страна на крстоносците, на територијата на Византија било формирано Латинското Царство и неколку мали византиски држави, од кои најсилни биле Никејското Царство и Епирското Деспотство. Никејското Царство со текот на времето успеало да зазеде неколку територии во Анадолија. По неуспешната опсада во 1260 година од страна на Михаил VIII Палеолог, императорот се подготвил за нов напад на градот, кој започнал на 26 јули 1261 година.

## Опсада

Опсадата на градот започнала на 25 јули 1261 година, и истата била предводена од страна на Алексеј Стратегопул. Заземањето на градот можеби било сосема случајно. Алексеј Стратегопул со само околу 800 луѓе се наоѓал во Тракија, за да ја надгледува никејско-бугарската граница. Тој се упатил кон Цариград. По преминувањето на Босфорот неговата армија разбрала дека градот е сосема празен и нема од кого да биде одбранет. Во помош му дошла и џеновската флота. Во ваква ситуација го заварил градот главно поради договорот којшто сѐ уште постоел помеѓу Никеја и Латинското Царство, кој требало да заврши во август истата година. Венецијанската флота била распоредена во Црното Море, а во градот останал само мал број на бродови. Тој во текот на ноќта, можеби со помош на населението, успеал да влезе во градот. Неговите сили без проблеми успеале да го заземат градот. Сепак, царот Балдуин II успеал да побегне. Михаил III во градот влегол на 15 август, и во црквата Света Софија бил прогласен за нов цар на Византија, додека пак Алексеј бил награден со титулата цезар. 
 
## Поврзано

* Опсада на Цариград (1260)
* Опсада на Цариград (1422)

## Наводи

## Литература

* George Ostrogorsky, *History of the Byzantine State*, Rutgers University Press, 1968.

1261
Категорија:Судири во 1261 година
Категорија:Латинско Царство
Категорија:Опсади на Никејското Царство
К 1261
Грб на Јордан

**Грбот на [[Јордан]]** е официјалниот грб во државата. Грбот бил официјално усвоен на 25 август 1934 година, но истиот бил дизајниран во 1921 година по наредба на принцот Абдула I. Централен елемент во грбот е орелот кој може да се најде кај скоро сите арапски грбови застанат на златен диск. Дискот се наоѓа на лента и целиот грб е окполен со платно.

## Наводи

## Поврзано
* Знаме на Јордан
* Јордан

## Надворешни врски
* Опис на кралската страница 
* Опис на јорданската амбасада во САД 

Категорија:Национални симболи на Јордан
Јордан
Грб на Пакистан

десно|200px|Грб на Пакистан

**Грбот на [[Пакистан]]** е официјалниот грб во државата кој бил усвоен во 1954 година. Зелената боја на грбот и полумесечината и ѕвездата го симболизира исламот. Во средината има штит кој е поделен на четири дела и во секој дел е прикажано по едно значајно растение за државата: памук, чај, жито и јута. Штитот е опколен со венец од јасмин (национален симбол на државата, симболизира могулската култура). На дното се наоѓа натпис на урду јазик каде гласи: *верба, единство и дисциплина*.

## Наводи

## Поврзано
* Знаме на Пакистан
* Пакистан

Категорија:Национални симболи на Пакистан
Пакистан
Палатин

**Палатин** (лат.: *Collis Palatium* или *Mons Palatinus*) — еден од седумте ридови на кои бил изграден Стариот Рим.
thumb|left|300px|Остатоци од царскиот Палатин

Овде се наоѓале најстарата населба во Рим (Roma quadrata) и најстарите римски светилишта: пештерата Луперкал, каде според традицијата волчицата ги доела Ромул и Рем, куќата на Ромул, светилиштето на божицата Палес, куријата на Салијците, храмот на Големата Мајка (*Magna Mater*), Викторија и Јупитер Статор. Во времето на републиката Палатин бил отмен кварт со куќи на истакнатите граѓани и политичари. Релативно добро е сочувана куќата на Ливија (мајката на царот Тибериј), богато украсена со фрески. 
thumb|330px|Седумте римски ридови.

Свои палати на Палатин изградиле и царевите Октавијан Август, Домицијан, Тибериј, Септимиј Север. Меѓу храмовите се истакнувал храмот на Аполон Палатински, граден за време на владеењето на Август, кој бил богато украсен со скулптури. Меѓу него и палатата на август се наоѓале две библиотеки - грчка и латинска. 

Ограбен од Вандалите во 455 г., иако и понатаму населен, Палатин постепено пропаѓал. Околу 1000 година бил потполно опустошен во рушевини. Во XI-XIII век римските Франгипани на Палатин имале свој каштел. Во XVI век кардиналот Фарнезе на Палатин ја уредил познатата градина. Во 1920 г. почнале првите археолошки ископувања.

## Галерија

Image:RomaPalatinoDalCircoMassimo.jpg|Поглед од *[[Circus Maximus]]*
Image:RomaPalatinoStadioEsedraSeveriana.JPG|Стадионот на Септимиј Север
Image:RomaPalatinoDomusAugustanaCortileInferiore.JPG|Внатрешниот двор од куќата на Октавијан Август *(Domus Augustana)*
Image:RomaPalatinoPedagogiumDaAlto.JPG|*Pedagogium*
Image:RomaPalatinoCriptoporticoNeroniano.jpg|трем од времето на Нерон
Image:RomaPalatinoClivusVictoriaeDomusTiberiana.JPG|"Патот на победата", *Domus Tiberiana*
Image:RomaPalatinoOrtiFarnesianiUccelliera.jpg|Градината на Фарнезе


## Надворешни врски
* Пронајдена пештерата на Ромул и Рем? Утрински весник, бр. 2541, 22.11.2007

## Наводи

Категорија:Древни дворци во Рим
Категорија:Знаменитости во Рим
Категорија:Седум рида на Рим
Ромео Монтеѓу

thumb|180px|Сцената на балконот, Форд Мадокс Браун (1870 година)

**Ромео Монтеѓу** е протагонист во трагедијата *[[Ромео и Јулија]]* на Вилијам Шекспир. Тој бил наследникот на семејството Монтеѓу од Верона, и се заљубува и се умри со Јулија Капулет, ќерката на Капулет.

Категорија:Измислени ликови
Категорија:Вилијам Шекспир
Опсада на Цариград (1260)

:*За другите опсади на градот видете [[Опсада на Цариград]] *

**Опсадата на Цариград** од 1260 година претставува неуспешен обид за преземање на престолнината на Латинското Царство од страна на Никејското Царство.

## Заднина

По преземањето на Цариград од страна на крстоносците, на територијата на Византија била формирана Латинското Царство и неколку мали византиски држави, од кои најсилни биле Никејското Царство и Епирското Деспотство. Како основна и крајна цел на овие држави била повторното освојување на Цариград и повторно обновување на Византија. Трапезунтското Царство всушност не играела никаква улога во обидите за обновување на империјата.

## Опсада

Плановите на никејскиот цар Михаил VIII Палеолог биле насочени во две насоки. Најпрвин требало да се презема околината на денешната населба Галата со кое би се блокирал патот кон Златниот Рог и доаѓање на помош на градот по морски пат. Доколку би се успеало во ова, планот бил да се нападне градот кон главната порта.

Во текот на 1260 година, Михаил VIII Палеолог успеал да зазеде голем број на градови и територии кои припаѓале на Латинското Царство, а по ова се упатил кон Цариград и Галата и ги опседнал. Но војската која била поставена околу Галата се покажала многу посилна од очекувањето на Никеја, и портите на градот сепак не биле пробиени. Заклучувајќи дека градот нема да биде лесно освоен, Михаил III наредил опсадата да биде повлечена во април.

Во август 1260 година, бил потпишан договор помеѓу Михаил VIII и Балдуин II во времетраење од една година (се до август 1261) .

## Поврзано

* Опсада на Цариград (1261)
* Опсада на Цариград (1204)

## Наводи

## Литература

* Mark C. Bartusis, *The Late Byzantine Army: Arms and Society, 1204-1453*. University of Pennsylvania Press University, 1992. http://books.google.com/books?id=rUs-hHd89xAC
* George Ostrogorsky, *History of the Byzantine State*, Rutgers University Press, 1968.

1260
Категорија:1260
Категорија:Латинско Царство
Категорија:Опсади на Никејското Царство
Одоакар

**Одоакар** на германски, на  латински **Flavius Odovacаr**, **Odovacеr** или **Fl. Odovac ** (* околу 433; † веројатно на 15 март 493 во Равена) — еден западно римски офицер кој го срушил Западното Римско Царство. На 4 септември 476 година го симнал од престолот последниот западноримски цар Ромул Августул и станал првиот варварски крал на Италија, иако формално ја признавал власта на византискиот цар.

## Падот на Западното Римско Царство
Формален владетел на Западното Римско Царство бил Орест, чиј син Ромул Августул бил малолетен. Тој одбил да им додели земја на Херулите и на другите германски платеници, што довело до бунт на варварските платеници под водство на Одоакар. Тие брзо ја зазеле Равена, која била седиште на царот уште од 402 година.

## Потпаѓање под Византија
[мини|300п|[Солидот на Одоакар искован во име на царот Зенон. Парите ја потврдуваат формалната власт на Зенон над Одоакар.]]
По симнувањето од престолот на Ромул Августул, Одоакар имал избор или да владее преку некој цар, кого би го контролирал, или да владее како клиент на византискиот цар. Одлучил формално да му ја врати царската власт на византискиот цар Зенон во Цариград. Царот Зенон го прогласил за воен командант (*dux*) на Италија и го ставил меѓу патрициите. Одоакар ковал златници во име на Зенон, со што покажувал дека ја почитува формалната власт на Византија. До 480 г. Јулиј Непот му бил формално легитимно надреден, а од 480 г. Одоакар се нарекува крал на Италија.

## Војната со Остроготите
Односите меѓу Одоакар и Византија се влоѓувале, најмногу поради тоа што Одоакар не се држел според постигнатите договори. Во 489 г. царот Зенон ги повикал Остроготите и Теодорих Велики да му помогнат, и тие се согласиле, и по 4-годишно војување, во 493 г. Одоакар ја изгубил Равена. Теодорих Велики го повикал на вечера и при тоа лично го убил со меч, па го презел целото кралство.

## Наводи

Категорија:Западно Римско Царство
Категорија:Европски монарси
Категорија:Аријанство
Категорија:Италијанци од 5 век
Категорија:Платеници
Категорија:Христијани од 5 век
Категорија:Европски монарси од 5 век
Категорија:Личности овековечени во споменикот „Валхала“
Категорија:Починати во 493 година
Вигинтисексвири

**Вигинтисексвири** (лат.: vigintisexviri) е колегиум од пониски магистрати во Римската република; името буквално значи "дваесет и шест".

Колегиумот се состоел од:
* *[[Децемвири|Decemviri stlitibus iudicandis]]* - десет судии
* *Tresviri capitales*, познати како *nocturni* - тројца судии со политички функции во Рим, одговорни за затворите и погубувањата врз криминалците;
* *Tresviri aere argento auro flando feriundo*, познати и како *tresviri monetales* - тројца судии, одговорни за изработка на монетите;
* *Quattuorviri viis in urbe purgandis*, познати и како *quattorviri viarum curandarum* - четворица судии, одговорни за одржувањето на патиштата во градот Рим;
* *Duoviri viis extra urbem purgandis*, познати и како *duoviri curatores viarum* - двајца судии, одговорни за одржувањето на патиштата во околината на Рим
* Четворица *praefecti Capuam Cumas* - префекти испратени во Капуа и Кума во Кампанија за да го надгледуваат судството таму.

## Надворешни врски
* Vigintisexviri, William Smith, 1875.  (анг.)

## Наводи

Категорија:Римска Република
Категорија:Римски титули
ФК Црвена ѕвезда

**Фудбалски клуб Црвена ѕвезда** (српски: *Црвена звезда*) — фудбалски клуб од Белград, Србија.  Во светот, клубот е познат и како: *Red Star* (Англиски), *Roter Stern* (Германија), *Etoile Rouge* (Франција), *Stella Rossa* (Италија), *Estrella Roja* (Шпанија), *Rode Ster* (Холандија), *Røde Stjerne* (Норвешка), *Steaua Roşie* (Романија).

## Историја
Во сезоната 2014-2015 година, поради неисплатените долгови кон поранешните фудбалери, тренери и вработените во клубот, „Црвена ѕвезда“ добила забрана од УЕФА за настап во квалификациите за европските купови, иако во претходната сезона била српски шампион. Подоцна, во февруари 2015 година, УЕФА му дала ултиматум на клубот да ги исплати заостанатите долгови (во износ од 11,9 милиони евра) до 31 мај, со закана дека во спротивно ќе биде исфрлен од српската Суперлига. Како последица на кризата во клубот, на почетокот на август 2015 година, оставки поднеле шестмина од раководството, на кои подоцна им се придружил и директорот на клубот, Звездан Терзиќ. Во 2018 година Црвената ѕвезда го елиминирала Ред Бул Салцбург во квалификациска фаза и плеј-оф кругот 2018-19 година во УЕФА Лигата на Шампионите плејофот круг, и се квалификувала во групната фаза на Лигата на Шампионите, што значело дека Црвена ѕвезда ќе се натпреварувала за првпат откако новиот формат бил интуиран.

## Меѓународни успеси

На 8 декември 1991 година, во Токио, „Црвена ѕвезда“ играла во финалето на Интерконтиненталниот куп. Притоа, таа го совладала чилеанскиот клуб „Коло Коло“ со 3:0 и така станала светски клупски првак во фудбал. Кон крајот на првото полувреме, од играта бил исклучен Савичевиќ, така што целото второ полувреме „Ѕвезда“ гоод играла со едне играч помалку. На тој натпревар, тимот на „Ѕвезда“ го сочинувале: Звонко Милоевиќ, Радиновић, Василијевић, Владимир Југовиќ, Миодраг Белодедич, Илија Најдоски, Ратковић, Стошић, Дарко Панчев, Дејан Савичевиќ и Синиша Михајловиќ. Тренер на тимот бил Владица Поповиќ.

## Наводи

Категорија:Фудбалски клубови од Србија
Категорија:Учесници во лига Европа во сезона 2011-2012
Категорија:ФК Црвена Ѕвезда
Викар

**Викар** (латински: *vicarius* — заменик, намесник), — назив за човек кој има право на префект (diecesis). Истото важи и во Римокатоличката црква, при што папата е наречен викар на Исус Христос.

Во православието немало ваква институција, но во 1698 г. рускиот цар Петар Велики му дозволил на киевскиот митрополит Варлаам, поради слабото здравје, да си избере заменик — *викар*. Во последно време основани се многу катедри на викарни архијереи, потврдени од Светиот Синод.

## Наводи

Категорија:Римски титули
Грб на Обединети Арапски Емирати

thumb|left|Грб на ОАЕ (1973-2008)
thumb|right|Грб на ОАЕ (од 2008)

**Грбот на [[Обединетите Арапски Емирати]]** е официјалниот грб во државата. Грбот е усвоен на 22 март 2008 година кој е модификација на претходниот државен грб кој бил усвоен во 1973 година. Грбот е типичен за арапските држави, каде главен мотив е сокол кој држи диск со знамето на државата. Под орелот се наоѓа лента со името на државата на арапски јазик.

## Наводи


## Поврзано
* Знаме на Обединети Арапски Емирати
* Обединети Арапски Емирати

ОАЕ
Категорија:Национални симболи на Обединетите Арапски Емирати
Грб на Иран

**Грбот на [[Иран]]** е официјален грб во државата и се користи уште од 1979 година после Иранската револуција. Грбот е составен од стилизирано име на Алах на персиско-арапско писмо..

Грбот е составен од четири полумесечини и меч. Полимесечините го формираат зборот „Алах“, додека петте дела ги симболизираат принципите на религијата. Формата е избрана за да потсетува на лале, во чест на помен на луѓето кои умреле за Иран. Логото е дизајнирано од Хамид Надими и одобрено на 9 мај 1980.

## Наводи

## Поврзано
* Знаме на Иран
* Иран

Категорија:Национални симболи на Иран
Иран
Грб на Ирак

right|175px|Грб на Ирак.

**Грбот на [[Ирак]]** е официјалниот грб на државата кој е составен од орел од Саладин кој симболизира пан-арабизам. Орелот на градите има штит со националното знаме, а под орелот се наоѓа лента со името на државата.

## Историски грбови


File:Iraq state emblem CoA 1959-1965 Qassem.svg|Грб на Ирак од 1959 до 1965.
File:Coat of arms of Iraq (1965-1991).svg|Грб на Ирак од 1965 до 1991.
File:Coat of arms (emblem) of Iraq 1991-2004.svg|Грб на Ирак од 1991 до 2004.
File:Coat of arms (emblem) of Iraq 2004-2007.svg|Грб на Ирак од 2004 до 2008.



## Наводи

## Поврзано
* Знаме на Ирак
* Ирак

Ирак
Категорија:Национални симболи на Ирак
Грб на Виетнам

thumb|Грб на Виетнам.

**Грб на [[Виетнам]]** — официјален грб на државата кој изработен по комунистичката партија на Виетнам. Житото го симболизира земјоделството, клипот ја симболизира индустријата. Грбот е сличен со грбот на Кина и со грбот на Источна Германија. Грбот бил усвоен на 30 ноември 1955 година.

## Наводи

## Поврзано
* Виетнам
* Знаме на Виетнам

Виетнам
Категорија:Национални симболи на Виетнам
Грб на Бахреин

**Грбот на [[Бахреин]]** е официјален грб во државата кој бил дизајниран во 1933 година од Чарлс Белгрејв, британски советник на кралот на Бахреин. Грбот се состои од штит каде е прикажано знамето на државата опколен со плашт во црвена и бела боја, без поддржувачи или круна, невообичаена хералдичка практика.

## Наводи

## Поврзано
* Знаме на Бахреин
* Бахреин

Категорија:Национални симболи на Бахреин
Бахреин
Грб на Бутан

200px|right|Грб на Бутан.

**Грбот на [[Бутан]]** е официјалниот грб во државата. Грбот е составен од повеќе елементи, меѓу кои делови од знамето и бидустичка симболика. Според официјалниот опис, грб е составен од:
*Националниот симбол е округлест составен од две дијамантски молњи поставени на [[лотус]] надвиснати од накит и опколени од два [[змеј]]а. Молњите ја претставуваат хармонијата помеѓу секуларната и религиозната власт, лотусот симболизира чистота, накитот симболизира независна власт и двата змеја (машки и женски) ја претставуваат земјата*. 

## Наводи

## Поврзано
* Знаме на Бутан
* Бутан

## Надворешни врски
* Опис
* "Национални симболи" 

Бутан
Категорија:Национални симболи на Бутан
Список на урбани центри во Истанбул

Ова е *список на урбани центри* во Истанбул:



* Анадолски Хисар
* Арнаутќој
* Бакирќој
* Бебек
* Бешикташ
* Беглербеговски дворец
* Бејоглу
* Босфор
* Џихангир
* Ченгелќој
* Еминону
* Емирган
* Ејуп
* Фатих 
* Галата
* Златен Рог
* Булевар Истиклал
* Кадиќој
* Кандили
* Канлица
* Караќој
* Малтепе
* Нишанташи
* Ортаќој
* Принцевски Острови
* Румелихисар
* Саријер
* Плоштад Таксим
* Тарабја 
* Голема чаршија
* Египетски пазар
* Усќудар 
* Едикуле
* Јениќој
* Јешилќој (поранешно Сан Стефано)


Image:DolmabahceMainGate.JPG|Долмабахче
Image:Aya sofya.jpg|Музејот Аја Софија
Image:Twierdza Rumeli Istambuł RB1.jpg|Румелихисар
Image:Istanbul - Basilica Cistern - 01.JPG|Цистерна Базилика
Image:Pałac Küçüksu Istambuł RB1.jpg|Палата Кучуксу
Image:Hippodrome of Constantinople 1.jpg|Хиподром на Цариград
Image:ortakoy.jpg|Џамија Ортаќој и Босфорскиот мост
Image:Maiden tower.JPG|Кула Киз 
Image:Istiklal.jpg|Булевар Истиклал
Image:Cevahir Mall.jpg|Чевахир

Image:Istanbul Kanyon.jpg|Канјон
Image:Genealogy of Jesus mosaic at Chora (1).jpg|Црква Исус Спасител 
Image:Arnavutkoy-SA400006.jpg|Арнаутќој  
Image:Bosfor B17-35.jpg|Беглербеговскиот дворец  



## Останати списоци
* Список на музеи и споменици во Истанбул
* Список на универзитети во Истанбул
* Список на училишта во Истанбул
* Список на архитектонски градби во Истанбул
* Список на колони и кули во Истанбул
* Список на библиотеки во Истанбул
* Список на градоначалници на Истанбул
* Список на познати жители на Истанбул

## Надворешни врски
* Where to go in Istanbul

Категорија:Географија на Истанбул
У
Грб на Брунеј

thumb|Грб на Брунеј.|right

**Грбот на [[Брунеј]]** е официјалниот грб во државата кој бил за првпат усвоен во 1932 година. Грбот е сличен со елементите од знамето на државата и тој е составен од: знамето, кралскиот чадор, крилја, раце и полумесечина. На полумесечината е испишано националното мото на арапски јазик (*Секогаш во служба со Господовото водство*), додека пак под него се наоѓа името на државата. Крилјата симболизираат правда и мир, полумесечината Исламот додека пак рацете должноста на државата да го заштити народот.

## Наводи

## Поврзано
* Знаме на Брунеј
* Брунеј

Брунеј
Категорија:Национални симболи на Брунеј
Грб на Авганистан

**Грбот на [[Авганистан]]** е официјалниот грб во државата кој се појавува и на знамето / знамињата на Авганистан, освен во два периода кога се користел комунистички и талибански грб. Во последната мала исправка на овој грб уште од независноста на државата бил додаден шахадахот на арапски јазик на најгорниот дел од амблемот. Под него има слика на џамија со мехраб кој е насочен кон Мека. До џамијата има две знамиња кои го претставуваат знамето на Авганистан, додека пак под џамијата е името на државата. Грбот е опколен со венец и во долниот дел од грбот се наоѓа годината 1919, година на независноста.

## Историски грбови


File:Emblem of Afghanistan (1901-1919).svg|1901-1919
File:Emblem of Afghanistan (1919-1926).svg|1919-1926
File:Emblem of Afghanistan (1926-1928).svg|1926-1928
File:Emblem of Afghanistan (1928-1929).svg|1928-1929
File:Emblem of Afghanistan (1931-1973).svg|1931-1973
File:Emblem of Afghanistan (1992-1996).svg|1992-1996

File:Emblem of Afghanistan (2002-2004).svg|2002-2004


## Поврзано
* Знаме на Авганистан
* Авганистан
## Наводи

## Надворешни врски
* Грб на Авганистан 

Авганистан
Категорија:Национални симболи на Авганистан
Грб на Египет

**Грбот на [[Египет]]** е службен грб на државата кој е составен од Саладински златен орел кој гледа на лево. Орелот се држи на лента на која е напишано целосното име на државата на арапски јазик. На градите на орелот се наоѓа штит со знамето на Египет, но во вертикална положба на боите, одошто стандардните хоризонтални.

## Поранешни грбови


File:Coat of arms of Kingdom of Egypt (blur color).svg|Грб на Египет, 1922-1953
File:Coat of arms of the United Arab Republic (1958–1971).svg|Грб на Обединетата Арапска Република
File:Coat of arms of Egypt (1972-1984).svg|Грб на Египет во рамките на федерацијата од 1972



## Наводи

## Поврзано
* Знаме на Египет
* Египет

Категорија:Национални симболи на Египет
Египет
Египет
Грб на Северна Кореја

thumb|right|Грб на Северна Кореја.

**Грбот на [[Демократската Народна Република Кореја]]** е официјалниот грб на државата. Грбот е составен од приказ на хидроцентрала во близина на планината Паекту со ѕвезда на врвот. Околу грбот има венец од ориз опколен со црвена лента на кое е напишано целосното име на државата на хангул.

## Наводи

## Поврзано
* Знаме на Северна Кореја
* Северна Кореја

Северна Кореја
Категорија:Национални симболи на Северна Кореја
Полова селекција

**Полова селекција** (**полово одбирање**) е интраспецифичен (внатревидов) тип на селекција која го објаснува еволутивното потекло на полово диморфните сигнални структури. Чарлс Дарвин ја постулирал половата селекција како еден од трите типа на селекција во теоријата на еволуција.

## Три типа на селекција: разграничување

Во 1859, во својата книга »*[[Потеклото на видовите]]*« (»*За потеклото на видовите по пат на природна селекција...*«), Дарвин ги опишал природната и вештачката селекција на следниот начин:

* *Вештачката селекција* е причинска селекција на единки со одредени посакувани својства за човекот. Единките кои не ги поседуваат овие својства се строго лишени од размножување. Ова може да доведе до форми кои имаат помал фитнес од нивните предци. Причината за овој редуциран степен на размножување може да е поголема веројатност за зарази или редуциран животен циклус.
* *Природната селекција* се одвива без вмешување на човекот. Оние единки кои имаат поголем фитнес имаат поголем репродуктивен успех, т.е. единките кои поседуваат својства кои им овозможуваат да преживеат во дадената животна средина (адаптација).

Категорија:Еволутивна биологија
Грб на Јужна Кореја

**Грбот на [[Јужна Кореја]]** е официјалниот грб во државата. Грбот е составен од таегеук, симбол кој се појавува на знамето на Јужна Кореја. Симболот е над пет стилизирани листови на хибискус, националното цвеќе на Јужна Кореја. Грбот е усвоен во 1963 година.

## Наводи

## Поврзано
* Знаме на Јужна Кореја
* Јужна Кореја

## Надворешни врски
* Претседателот на Јужна Кореја
* Премиер на Јужна Кореја 
* Korea.net 

Јужна Кореја
Категорија:Национални симболи на Јужна Кореја
Грб на Источен Тимор

**Грбот на [[Источен Тимор]]** е официјалниот грб во државата кој бил усвоен на 18 јануари 2007 година. Грбот е заснован на грб кој бил создаден за време на едностраното прогласување на независноста на Источен Тимор на 28 ноември 1975 година. Грбот е округлест каде околу во првиот круг е напишано името на државата со кратка и долга форма, потоа во внатрешноста има штит каде се прикажани лак, пушка, книга, копје, ѕвезда и растенија на црна основа.

## Поранешни грбови



File:Lesser coat of arms of Portuguese Timor.svg|Грб на Португалски Тимор 1935-1975
File:Coat of arms of East Timor (2002–2007).svg|Грб на Источен Тимор 2002-2007



## Извор
* Национални симболи на Источен Тимор 

## Поврзано
* Знаме на Источен Тимор
* Источен Тимор

Категорија:Национални симболи на Источен Тимор
Источен Тимор
Источен Тимор
Бакирќој

**Бакирќој** () — големa и најгусто населена населба на станбени објекти во Истанбул, Турција, на европската страна од градот, помеѓу главниот пат E5 и брегот на Мраморно Море. Местото е важен трговски центар за Истанбул.

## Историја

Во времето на Византија, овој регион се наоѓал надвор од градот и се викал *Хебдомон*. Овде, царот Валент ја изградил својата резиденција. Освен ова, овде се наоѓала и црквата Свети Јован во која бил погребан Василиј II Македонецот. Преградието служело за собир на византиската армија. Подоцна, ова место било наречено *Макохори* (далечно место) каде биле изградени голем број на куќи.

Денеска, регионот е еден од поразвиените трговски центри во градот. Овде се наоѓаат голем број на трговски центри, кина, кафулиња, барови и слично. Овој регион е лесно поврзан со јавниот превоз на градот, бидејќи преку него минуваат голем број на автобуси. Во близина на Бакирќој се наоѓа авиопревозникот ТАВ.

## Наводи

## Надворешни врски

* Официјално мрежно место на Бакирќој
* Управа на Бакирќој


Категорија:Мраморен регион
Категорија:Населени места во покраината Истанбул
Бебек (Истанбул)

[thumb|right|200px|[Јан Матејко, *Поглед кон Бебек*, 1872]]

**Населбата Бебек** е една од најбогатите населби на Истанбул. Таа се наоѓа на бреговите на Босфорот од европската страна на градот и е опкружен со други богати области како што се Арнаутќој, Етилер и Румелихисар. Населбата се наоѓа во границите на областа Бешикташ. Во превод, Бебек на турски значи *бебе*.

Во текот на историјата, најголемо значење населбата имала во времето на Османлиското Царство, во кој период биле изградени повеќе објекти. Овде се наоѓа Универзитет Богазичи., кој бил основан во 1971 година, Колеџот Роберт итн.

## Галерија


Image:Bebek Park Cafe.jpg|Поглед кон паркот во Бебек
Image:Eg-consulate-bebek.jpg|Валиде Паша, сега египетски конзулат.


## Наводи

## Надворешни врски

* Голем Истанбул - Соседство Бебек во Истанбул 
* Истанбул Бебек - Опис за Бебек 

Категорија:Населби во Истанбул
Категорија:Босфор